CELEX: 32012R0714
Language: da
Date: 2012-07-30 00:00:00
Title: Kommissionens gennemførelsesforordning (EU) nr. 714/2012 af 30. juli 2012 om tarifering af varer i den kombinerede nomenklatur

7.8.2012   
            
            
               DA
            
            
               Den Europæiske Unions Tidende
            
            
               L 210/1
            
         KOMMISSIONENS GENNEMFØRELSESFORORDNING (EU) Nr. 714/2012
   af 30. juli 2012
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i den i kolonne 2 i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med EU-retten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 30. juli 2012.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              En vare bestående af en fleksibel tastaturmåtte fremstillet af silikone med 19 indbyggede taster; den måler ca. 65 × 40 × 1 mm.
                              Tasterne har påtrykte symboler, der tilsammen danner et alfanumerisk tastatur, opkaldsknapper og andre knapper, der er typiske for mobiltelefoner.
                              Under hver tast findes et elektrisk kontaktelement, der er fremstillet af kulstofimprægneret silikone.
                              Varen har en specifik form og er specielt designet og beregnet til indbygning i en bestemt mobiltelefonmodel.
                           
                        
               
                  8517 70 90
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 2 b) til afsnit XVI og teksten til KN-kode 8517, 8517 70 og 8517 70 90.
                  Tarifering under pos. 8536 som en afbryder er udelukket, da varen kun omfatter en del (den ene side af kontaktpunkterne) af en afbryderanordning (se også forklarende bemærkninger til KN, pos. 8536, nr. 8.).
                  Varen er en vigtig del af en mobiltelefon og kan ikke anvendes selvstændigt til andre formål. Den er specielt tilpasset til anvendelse i en bestemt mobiltelefonmodel. Dens form og virkemåde udelukker anden anvendelse (jf. dom fra Den Europæiske Unions Domstol i sag C-183/06). Derfor er tarifering under pos. 8538 som en del, der udelukkende eller hovedsagelig anvendes sammen med en afbryderanordning, også udelukket.
                  Varen tariferes derfor under KN-kode 8517 70 90 som en del af en mobiltelefon.
               
            
                  
                              2.
                           
                           
                              En vare (»keyboard flex assembly«); hoveddelens dimensioner måler ca. 56 × 42 × 1 mm og omfatter to måtter, der udgør en afbryderanordning:
                              
                                          —
                                       
                                       
                                          en øvre måtte af polyimid, der indeholder 24 kobberkontaktpunkter på undersiden
                                       
                                    
                                          —
                                       
                                       
                                          en nedre måtte af polyimid, der indeholder et trykt kredsløb med 24 kobberkontaktpunkter på oversiden.
                                       
                                    Over den øvre måtte er der anbragt en beskyttende gennemsigtig plastfolie med et påtrykt billede af et mobiltelefontastatur og under den nedre måtte et beskyttende ark papir.
                              Følgende komponenter er forbundet med varens hoveddel:
                              
                                          —
                                       
                                       
                                          to flade elektriske ledere med konnektorer
                                       
                                    
                                          —
                                       
                                       
                                          to printplader med trykte kredsløb, aktive og passive komponenter, en lyssensor og en »hall-effekt«-afbryder til at kontrollere tastaturets belysningssystem.
                                       
                                    Varen har en specifik form og er specielt designet og beregnet til indbygning i en bestemt mobiltelefonmodel.
                           
                        
               
                  8517 70 90
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 2 b) til afsnit XVI og teksten til KN-kode 8517, 8517 70 og 8517 70 90.
                  Ud over de to måtter med tilhørende kontaktpunkter til at slutte eller afbryde elektriske kredsløb indeholder varen printplader med trykte kredsløb, hvormed tastaturets belysningssystem kontrolleres. Tarifering som en anordning til at slutte eller afbryde elektriske kredsløb under pos. 8536 er derfor udelukket.
                  Varen er en vigtig del af en mobiltelefon og kan ikke anvendes selvstændigt til andre formål. Den er også specielt tilpasset til anvendelse i en bestemt mobiltelefonmodel. Dens form og virkemåde udelukker anden anvendelse (jf. dom fra Den Europæiske Unions Domstol i sag C-183/06).
                  Varen tariferes derfor under KN-kode 8517 70 90 som en del af en mobiltelefon.